13. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α2-10030 της 12 Ιουλ./4 Σεπτ.  1979 (ΦΕΚ Β΄ 743) Περί εγγυήσεων φιαλών και πλαστικών κιβωτίων. Έχοντας υπόψη: 1.Τον Νόμ. 400/76 «περί Υπουργικού Συμβουλίου και Υπουργείων». 2.Το Π.Δ. 607/76 «περί οργανισμού του Υπουργείου Εμπορίου». 3.Την Β3-688/15.12.77 απόφαση του Πρωθυπουργού και του Υπουργού Εμπορίου. 4.Την υπό ημερομηνία 21-22/22/2/79 πράξη Νομοθετ. Περιεχομένου «περί μέτρων για την συγκράτηση των αυξήσεων των τιμών των αγαθών», όπως αυτή κυρώθηκε, τροποποιήθηκε και συμπληρώθηκε δια του Νόμ. 926/79. 5.Την ανάγκη προστασίας της καταναλώσεως, αποφασίζουμε: Άρθρ.1.Απαγορεύεται χωρίς δική μας έγκριση, η είσπραξη από τις Βιομηχανίες, Βιοτεχνίες, εργαστήρια και Επιχειρήσεις, εγγυήσεων, για την επιστροφή κενών φιαλών και πλαστικών κιβωτίων, μεγαλυτέρων από τις εισπραττόμενες από αυτούς μέχρι της 3.7.79. Άρθρ.2.-Οι παραβάτες των διατάξεων της παρούσης αποφάσεως, που ισχύει από τη δημοσίευσή της στην Εφημερίδα της Κυβερνήσεως, σε ολόκληρη την Επικράτεια, διώκονται και τιμωρούνται κατά τις διατάξεις της υπό ημερομηνία 21-22/2/79 πράξεως Νομοθετ. Περιεχομένου που κυρώθηκε, τροποποιήθηκε και συμπληρώθηκε δια του Νόμ. 926/1979. Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί δια του ημερησίου τύπου. 